АҞӘА, лаҵара 31 - Sputnik. Еилаԥсоу ақәараз Германиа ачемпионат GMC ачемпион Кораи Џьенгиз (Ацыгәба) MMA World Mix Fight ахьӡала дықәгылараны дыҟоуп рашәара 17 азы Ҭырқәтәыла ҳәа аанацҳауеит Аԥсны аспорти аҿари рызҵаарақәа рзы Аҳәынҭеилакы.
Аԥсуа қәԥаҩ диндаҭлоит қырҭтәылатәи аспортсмен Важа Мачарашвили ҳәа аҳәоит адырраҭараҿы.
MMA ақәԥаҩ Кораи Џьенгиз Ацыгәба - 35 шықәса ихыҵуеит, шьҭрала даԥсыуоуп. 2017 шықәса раахыс MMA аиндаҭларақәа дрылахәуп, 12 қәгылара рҟынтәи фынтә аиааира игахьеит. Дрылахәын German MMA Championship, Hard Fighting Championship атурнирқәа.
Иаб Озҳан Џьенгиз Ацыгәба акыр шықәса еилаԥсоу ақәԥарақәа рзы итәылаҟны дазыҟаҵаҩын.